title: Finding Nemo
text: Nemo ye un pequeñu Amphiprioninae, l'únicu fíu que-y quedó a Marlin dempués de que una Sphyraena barracuda atacara l'anemone onde vivía y acabara cola so pareya y con casi tola so prole. A partir d'esti sucesu, Marlin encárgase de curiar al so fíu de forma desaxeradamente protectora, faciendo que Nemo s'escape y entame una aventura aprovechando una escursión del colexu. Nemo nel so enfotu de demostrar la so valentía y la so capacidá a pesar de tener una aleta atrófica, ye atrapáu con una rede y termina na pecera d'un dentista na ciudá de Sydney pa ser el regalu de Dala, la sobrina del dentista. Dende entós el so padre entama una llarga busca pa dar con pistes que lu lleven a recuperar al so fíu. Nel camín xúnese-y un Paracanthurus hepatus de poca memoria llamáu Dory. Dambos xuntos tienen de superar numberosos problemes ente los que s'atopen los tiburones vexetarianos, les aguamales, una ballena a la que llamen Cetaci y les gaviotes. Nel so viaxe tamién reciben l'ayuda d'otros personaxes ente los que s'atopen simpátiques tortugues. Mientres, Nemo fai una gran amistá colos pexes qu'habiten dientro de la pecera y xuntos entamen escapar y volver al mar.